proxectonos/corpus_dominio_legal_administrativo_tmp huggingface dataset:
RESOLUCIÓN do 20 de maio de 2024, da Dirección Xeral de Relacións Institucionais e Parlamentarias, pola que se publican as subvencións anuais da Comunidade Autónoma de Galicia concedidas ás formacións políticas con representación no Parlamento de Galicia para atender os gastos de funcionamento, no ano 2023.
Consellería de Presidencia, Xustiza e Deportes — III. Outras disposicións — 28/05/2024

A Lei 9/2015, do 7 de agosto, de financiamento das formacións políticas e das fundacións e entidades vinculadas ou dependentes delas, establece no seu artigo 31 que a Comunidade Autónoma de Galicia, con cargo aos orzamentos xerais do exercicio correspondente, outorgará ás formacións políticas con representación no Parlamento de Galicia, e que así o soliciten en cada exercicio, subvencións anuais non condicionadas para atender os gastos de funcionamento en que tales formacións incorran no territorio da Comunidade Autónoma. Estas subvencións recóllense expresamente no artigo 2 da Lei orgánica 8/2007, do 4 de xullo, dentro da relación de recursos económicos das formacións políticas.
O artigo 33 da Lei 9/2015 fixa o criterio de repartición da contía da subvención en proporción ao número de escanos e ao número de votos obtido por cada formación nas últimas eleccións ao Parlamento de Galicia. A Resolución da Dirección Xeral de Relacións Institucionais e Parlamentarias, do 17 de xaneiro de 2023, fixou, de conformidade co establecido na lei, a contía da subvención que corresponde a cada unha destas formacións políticas no exercicio 2023.
Tendo en conta o anterior, as cantidades aboadas no ano 2023 a cada formación política con representación no Parlamento de Galicia foron as seguintes:
O que se fai público de conformidade co previsto no artigo 44 da Lei 9/2015, do 7 de agosto, de financiamento das formacións políticas e das entidades vinculadas ou dependentes delas, coa súa inserción no Diario Oficial de Galicia.
Santiago de Compostela, 20 de maio de 2024
CORRECCIÓN DE ERROS. Resolución do 6 de febreiro de 2024 pola que se dá publicidade das axudas concedidas ao abeiro da Resolución do 21 de abril de 2023 pola que se establecen as bases reguladoras e se anuncia a convocatoria de subvencións para proxectos de aforro e eficiencia enerxética nas empresas galegas, para o ano 2023, cofinanciadas polo Fondo Europeo de Desenvolvemento Rexional no marco do programa operativo Feder-Galicia 2021-2027 (código de procedemento IN417Y).
Axencia Instituto Enerxético de Galicia — III. Outras disposicións — 29/02/2024

Advertidos erros na dita resolución, publicada no
Diario Oficial de Galicia
número 32, do 14 de febreiro de 2024, é necesario facer a seguinte corrección:
Na páxina 13211, no punto I.1. Proxectos de aforro e eficiencia enerxética en pemes (PAPEME) do anexo I, onde di:
Debe dicir:
Na páxina 13212, no punto I.2. Proxectos de aforro e eficiencia enerxética en grandes empresas (PAGE) do anexo I, onde di:
Debe dicir:
ORDE do 22 de febreiro de 2024 pola que se fixa o prezo privado para a venda ao público dunha publicación editada pola Fundación Cidade da Cultura.
Consellería de Cultura, Educación, Formación Profesional e Universidades — III. Outras disposicións — 29/02/2024

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Educación, Formación Profesional e Universidades e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Fundación Cidade da Cultura que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 22 de febreiro de 2024
– Cidades no tempo: Ourense. 30 €.
ORDE do 22 de febreiro de 2024 pola que se autoriza o cambio de denominación específica do Colexio de Educación Infantil e Primaria Plurilingüe Eulogio Gómez Franqueira, do concello de San Amaro.
Consellería de Cultura, Educación, Formación Profesional e Universidades — III. Outras disposicións — 29/02/2024

De conformidade co previsto no artigo 8.1 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Artigo único.
Cambio de denominación
Autorizar o cambio de denominación específica do seguinte centro:
Provincia: Ourense.
Concello: San Amaro.
Código: 32015921.
Denominación actual: Colexio de Educación Infantil e Primaria (CEIP) Plurilingüe Eulogio Gómez Franqueira.
Nova denominación: Colexio de Educación Infantil e Primaria (CEIP) Plurilingüe Lansbricae.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 22 de febreiro de 2024
RESOLUCIÓN do 20 de febreiro de 2024, da Secretaría Xeral de Apoio ao Emprego, Traballo Autónomo e Economía Social, pola que se dá publicidade do esgotamento do crédito da aplicación 11.30.322C.470.6 prevista na Orde do 10 de maio de 2023 pola que se establecen as bases reguladoras do Programa nova oportunidade das persoas traballadoras autónomas, e se procede á súa convocatoria para o ano 2023 (código de procedemento TR790A) (Diario Oficial de Galicia número 102, do 31 de maio).
Consellería de Promoción do Emprego e Igualdade — III. Outras disposicións — 29/02/2024

Primeiro. A Orde do 10 de maio de 2023 pola que se establecen as bases reguladoras do Programa nova oportunidade das persoas traballadoras autónomas prevé o seu financiamento a través da seguinte aplicación:
Aplicación orzamentaria 11.30.322C.470.6, código de proxecto 2023 00125, cun crédito de 1.500.000 €.
Segundo. O artigo 3.2 da Orde do 10 de maio de 2023 establece que a concesión das subvencións previstas nesta orde estará suxeita á existencia de crédito orzamentario. De ser o caso e de acordo co disposto no artigo 31.4 da Lei 9/2007, de subvencións de Galicia, publicarase mediante resolución da persoa titular da Secretaría Xeral de Apoio ao Emprego, Traballo Autónomo e Economía Social o esgotamento das partidas orzamentarias asignadas.
Terceiro. O artigo 3.3 da Orde do 10 de maio de 2023 establece que a concesión das subvencións previstas nesta orde estará suxeita á existencia de crédito orzamentario. De ser o caso e de acordo co disposto no artigo 31.4 da Lei 9/2007, de subvencións de Galicia, publicarase mediante resolución da persoa titular da Secretaría Xeral de Apoio ao Emprego, Traballo Autónomo e Economía Social o esgotamento das partidas orzamentarias asignadas.
Cuarto. A Orde do 10 de maio de 2023 establece no seu artigo 12.3 que, en aplicación dos principios de eficiencia na asignación e utilización dos recursos públicos establecidos na Lei de subvencións de Galicia e sendo unha convocatoria de axudas en concorrencia non competitiva, a orde de prelación para a resolución das solicitudes virá determinada pola data en que se presentase a documentación completa requirida nas bases reguladoras.
En virtude do anterior, a persoa titular da Secretaría Xeral de Apoio ao Emprego, Traballo Autónomo e Economía Social, por delegación da conselleira de Promoción do Emprego e Igualdade,
Ordenar a publicación no
Diario Oficial de Galicia
do esgotamento do crédito da aplicación orzamentaria 11.30.322C.470.6, código de proxecto 2023 00125, ao abeiro da Orde do 10 de maio de 2023 pola que se establecen as bases reguladoras das axudas do Programa nova oportunidade das persoas traballadoras autónomas e se procede a súa convocatoria para o ano 2023.
A derradeira solicitude que se puido conceder antes do esgotamento de crédito foi a TR790A-2023-00000169-00, presentada na sede electrónica nos termos recollidos no punto 2 do artigo 7 da convocatoria, o día 15 de xuño de 2023 ás 9.13 horas.
Santiago de Compostela, 20 de febreiro de 2024
ORDE do 20 de febreiro de 2024 pola que se fixa o prezo privado para a venda ao público dunha publicación editada pola Axencia de Turismo de Galicia.
Vicepresidencia Primeira e Consellería de Presidencia, Xustiza e Deportes — III. Outras disposicións — 29/02/2024

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Axencia de Turismo de Galicia e logo do informe favorable da Consellería de Facenda e Administración Pública, esta Vicepresidencia Primeira e Consellería de Presidencia, Xustiza e Deportes
Artigo único
1. Queda aprobado o prezo privado de venda ao público da publicación editada pola Axencia de Turismo de Galicia que se relaciona no anexo.
2. Este prezo entenderase con IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 20 de febreiro de 2024
• Santiago de Compostela: caminos del saber, del andar y del creer. XII Congreso Internacional de Estudios Jacobeos: 35,00 €.
RESOLUCIÓN do 21 de febreiro de 2024, da Secretaría Xeral de Apoio ao Emprego, Traballo Autónomo e Economía Social, pola que se dá publicidade ao esgotamento do crédito da aplicación 11.30.322C 4720 prevista na Orde do 28 de decembro de 2022, pola que se establecen as bases reguladoras do programa Impacto Autónomo e se procede á súa convocatoria para o ano 2023 TR890A (Diario Oficial de Galicia número 3, do 4 de xaneiro de 2023).
Consellería de Promoción do Emprego e Igualdade — III. Outras disposicións — 29/02/2024

Primeiro. A Orde do 28 de decembro de 2022 pola que se establecen as bases reguladoras do programa Impacto Autónomo e se procede á súa convocatoria para o ano 2023 prevé o seu financiamento a través da seguinte aplicación orzamentaria 11.30.322C.472.0, código de proxecto 2023 00124, cun crédito inicial de 30.000.000 de euros.
Segundo. A través da Orde do 2 de febreiro de 2023 faise pública a ampliación da dotación orzamentaria da aplicación 11.30.322C.472.0, código de proxecto 2023 00124, por importe de 5.000.000 €, e a través da Orde do 22 de novembro de 2023 faise pública a nova ampliación da dotación orzamentaria da aplicación 11.30.322C.472.0, código de proxecto 2023 00124, por importe de 3.900.000 €.
Terceiro. O artigo 5.2 da Orde do 28 de decembro de 2022 establece que a concesión das subvencións previstas nesta orde estará suxeita á existencia de crédito orzamentario. De ser o caso e de acordo co disposto no artigo 31.4 da Lei 9/2007, de subvencións de Galicia, publicarase mediante resolución da persoa titular da Secretaría Xeral de Apoio ao Emprego, Traballo Autónomo e Economía Social o esgotamento das partidas orzamentarias asignadas.
Cuarto. A Orde do 28 de decembro de 2022 establece no seu artigo 14.3 que, en aplicación dos principios de eficiencia na asignación e utilización dos recursos públicos establecidos na Lei de subvencións de Galicia e sendo unha convocatoria de axudas en concorrencia non competitiva, a orde de prelación para a resolución das solicitudes virá determinada pola data en que se presentase a documentación completa requirida nas bases reguladoras.
En virtude do anterior, a persoa titular da Secretaría Xeral de Apoio ao Emprego, Traballo Autónomo e Economía Social, por delegación da conselleira de Promoción do Emprego e Igualdade,
Ordenar a publicación no
Diario Oficial de Galicia
do esgotamento do crédito da aplicación orzamentaria 11.30.322C.472.0, código de proxecto 2023 00124, ao abeiro da Orde do 28 de decembro de 2022 pola que se establecen as bases reguladoras do programa Impacto Autónomo e se procede á súa convocatoria para o ano 2023.
A derradeira solicitude que se puido conceder antes do esgotamento de crédito foi a TR890A-2023-00033749-00, presentada na sede electrónica nos termos recollidos no artigo 10 da convocatoria, o día 10 de xaneiro de 2023, ás 11.51.51 horas.
Santiago de Compostela, 21 de febreiro de 2024
EXTRACTO da Resolución do 15 de febreiro de 2024 pola que se establecen as bases reguladoras para a concesión, en réxime de concorrencia non competitiva, das subvencións a concellos de ata 10.000 habitantes para actuacións de mellora das infraestruturas turísticas e se anuncia a súa convocatoria para o ano 2024 (código de procedemento TU503D).
Axencia de Turismo de Galicia — III. Outras disposicións — 28/02/2024

BDNS (Identif.): 745251.
De co
nformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarios das subvencións, sen prexuízo de reunir os requisitos establecidos nestas bases, os concellos de Galicia de ata 10.000 habitantes, segundo as cifras de poboación acordes co establecido no Real decreto 1085/2023, do 5 de decembro, polo que se declaran oficiais as cifras de poboación resultantes da revisión do Padrón municipal referidas ao 1 de xaneiro de 2023.
Segundo.
Obxecto e réxime
As subvencións reguladas por estas bases teñen por obxecto o fomento da recuperación, da accesibilidade e da sinalización dos recursos turísticos en concellos de ata 10.000 habitantes cara á consolidación da oferta turística nas zonas rurais a través da posta en valor da súa riqueza histórica, cultural, patrimonial e paisaxística.
Terceiro.
Bases reguladoras
Resolución do 15 de febreiro de 2024 pola que se establecen as bases reguladoras para a concesión, en réxime de concorrencia non competitiva, das subvencións a concellos de ata 10.000 habitantes para actuacións de mellora das infraestruturas turísticas, e se anuncia a súa convocatoria para o ano 2024 (código de procedemento TU503D).
Cuarto.
Importe
As subvencións obxecto desta resolución imputaranse á aplicación orzamentaria 04.A2.761A.760.0, proxecto 2015 00005, por un crédito de 2.000.000 €, dos orzamentos da Comunidade Autónoma de Galicia para 2024, sen prexuízo de ulteriores variacións producidas como consecuencia da existencia dunha maior dispoñibilidade orzamentaria, de conformidade co disposto no artigo 30.2 do Regulamento da Lei 9/2007, de subvencións de Galicia, aprobado polo Decreto 11/2009, do 8 de xaneiro, o que poderá dar lugar á posibilidade de atender novas solicitudes que poderán implicar a subvención oportuna.
Quinto.
Prazo de presentación de solicitudes
As solicitudes poderanse presentar desde as 12.00 horas do día seguinte ao da publicación da Resolución do 15 de febreiro de 2024 no
Diario Oficial de Galicia
, ata o día 1 de abril de 2024.
Sexto.
Prazo de xustificación da subvención
A entrega da documentación xustificativa terá de prazo ata o 31 de outubro de 2024.
Santiago de Compostela, 15 de febreiro de 2024
RESOLUCIÓN do 20 de febreiro de 2024 pola que se publica a modificación do plan de estudos do máster universitario en Tradución para a Comunicación Internacional.
Universidade de Vigo — III. Outras disposicións — 28/02/2024

Unha vez obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título mediante o Acordo do Consello de Ministros do 21 de febreiro de 2014 (publicado no
Boletín Oficial del Estado
do 11 de marzo de 2014 mediante a Resolución do secretario xeral de Universidades do 28 de febreiro de 2014),
Esta reitoría, de conformidade co disposto no artigo 8.3 da Lei orgánica 2/2023, do Sistema universitario, resolve publicar a modificación do plan de estudos conducente á obtención do título oficial de máster universitario en Tradución para a Comunicación Internacional pola Universidade de Vigo.
Vigo, 20 de febreiro de 2024
Cadro 1. Distribución de créditos ECTS segundo o tipo de materia.
Cadro 2. Contido do plan de estudos.
Para obter o título de máster universitario en Tradución para a Comunicación Internacional pola Universidade de Vigo, o alumnado deberá superar os 60 créditos ECTS de que consta o máster.
ORDE do 20 de febreiro de 2024 pola que se fixa o prezo privado para a venda ao público dunha publicación editada pola Axencia de Turismo de Galicia.
Vicepresidencia Primeira e Consellería de Presidencia, Xustiza e Deportes — III. Outras disposicións — 28/02/2024

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Axencia de Turismo de Galicia, e logo do informe favorable da Consellería de Facenda e Administración Pública, a Vicepresidencia Primeira e Consellería de Presidencia, Xustiza e Deportes
Artigo único
1. Queda aprobado o prezo privado de venda ao público da publicación editada pola Axencia de Turismo de Galicia que se relaciona no anexo.
2. Este prezo entenderase con IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 20 de febreiro de 2024
• Cronología Jacobea. Una visión de conjunto de las peregrinaciones compostelanas: 26,00 €.
RESOLUCIÓN do 18 de marzo de 2024 pola que se dá publicidade á adhesión dunha entidade financeira ao convenio para a habilitación dun marco de apoio ao acceso ao financiamento das pequenas e medianas empresas, subscrito coas sociedades de garantía recíproca (financiamento Igape-pemes) (código de procedemento IG535A).
Instituto Galego de Promoción Económica — III. Outras disposicións — 25/03/2024

O Consello de Dirección do Instituto Galego de Promoción Económica, na súa xuntanza do día 22 de novembro de 2023, acordou por unanimidade dos seus membros asistentes a aprobación das bases reguladoras do marco de apoio ao acceso ao crédito das pequenas e medianas empresas, instrumentadas mediante convenio coas sociedades de garantía recíproca e as entidades de crédito adheridas (financiamento Igape-pemes). As ditas bases publicáronse mediante a Resolución do 17 de xaneiro de 2024 (DOG núm. 15, do 22 de xaneiro).
Xunto co texto das devanditas bases publicouse a relación das entidades financeiras que se adheriron ao convenio.
Posteriormente, o 15 de marzo de 2024, adhírese a entidade financeira Ibercaja Banco, S.A., polo que cómpre facelo público.
Polo que antecede, en virtude das facultades que teño conferidas,
Único. Engadir a entidade financeira Ibercaja Banco, S.A., á relación de entidades financeiras adheridas ao convenio para a habilitación dun marco de apoio ao acceso ao financiamento das pequenas e medianas empresas, subscrito entre o Instituto Galego de Promoción Económica (Igape) e as sociedades de garantía recíproca (financiamento Igape-pemes).
Santiago de Compostela, 18 de marzo de 2024
RESOLUCIÓN do 13 de marzo de 2024 pola que se fai pública a composición da Comisión Galega de Informes, Avaliación, Certificación e Acreditación (CGIACA) consonte o disposto nos seus estatutos.
Axencia para a Calidade do Sistema Universitario de Galicia — II. Autoridades e persoal — 21/03/2024

O artigo 23 dos estatutos do consorcio Axencia para a Calidade do Sistema Universitario de Galicia (ACSUG), aprobados polo Decreto 6/2018, do 11 de xaneiro, establece que a Comisión Galega de Informes, Avaliación, Certificación e Acreditación (CGIACA) estará constituída polo seu presidente ou presidenta, a directora ou director do consorcio, que asistirá ás xuntanzas con voz e sen voto, e oito vogais elixidos polo Consello Reitor, nomeados pola presidenta ou presidente deste, seis dos cales serán nomeados de entre destacados membros da comunidade académica e científica nacional ou internacional, un será nomeado de entre destacados membros do ámbito profesional ou empresarial galego, con recoñecida experiencia e traxectoria en materia de avaliación universitaria, e outro será nomeado de entre o estudantado das universidades do SUG integrantes do consorcio.
O punto 2 do citado artigo establece que a composición da CGIACA debe publicarse no
Diario Oficial de Galicia.
De conformidade co exposto, faise público o nomeamento dos seguintes vogais:
• Joaquín Baltasar Collazo Rodríguez, profesor titular de enxeñaría mecánica da Universidade de Vigo. Vogal académico, nomeado en substitución de María José Bravo Bosch, profesora titular de Dereito Romano da Universidade de Vigo, consonte o disposto no acordo do Consello Reitor do 20 de xullo de 2023.
• Sandra María Martínez Gómez, alumna de grao da Universidade de Vigo, vogal nomeada en representación do alumnado do Sistema Universitario de Galicia (SUG), en substitución de Juan Jesús Rico Fuentes, consonte o disposto no acordo do Consello Reitor do 22 de decembro de 2022.
Santiago de Compostela, 13 de marzo de 2024
CORRECCIÓN DE ERROS. Resolución do 21 de febreiro de 2024 pola que se dispón a publicación da decisión do Xurado da cuarta edición dos premios Valedora do Pobo aos mellores traballos fin de grao (TFG) e traballos fin de máster (TFM) en materia de igualdade e dereitos das mulleres.
Valedor do Pobo — III. Outras disposicións — 22/03/2024

Advertido un erro na resolución arriba citada, publicada no
Diario Oficial de Galicia
número 49, do 8 de marzo de 2024, cómpre efectuar a oportuna corrección.
Na páxina 17826, onde di:
« – Premio traballo fin de grao: Violencia de xénero. Impacto das ordes de protección e do proceso xudicial no benestar psicolóxico das vítimas. Autora: Coral Carballeda Roca, da Universidade de Santiago de Compostela».
Debe dicir:
« – Premio traballo fin de grao: Violencia de xénero. Impacto das ordes de protección e do proceso xudicial no benestar psicolóxico das vítimas. Autora: Coral Carballedo Roca, da Universidade de Santiago de Compostela».
RESOLUCIÓN do 13 de marzo de 2024 pola que se dá publicidade á adhesión dunha entidade financeira ao convenio para a habilitación dun marco de apoio ao acceso ao financiamento das pequenas e medianas empresas, subscrito coas sociedades de garantía recíproca (financiamento Igape-pemes) (código de procedemento IG535A).
Instituto Galego de Promoción Económica — III. Outras disposicións — 22/03/2024

O Consello de Dirección do Instituto Galego de Promoción Económica, na súa xuntanza do día 22 de novembro de 2023, acordou por unanimidade dos seus membros asistentes a aprobación das bases reguladoras do marco de apoio ao acceso ao crédito das pequenas e medianas empresas, instrumentadas mediante convenio coas sociedades de garantía recíproca e as entidades de crédito adheridas (financiamento Igape-Pemes). As ditas bases son publicadas mediante a Resolución do 17 de xaneiro de 2024 (DOG núm. 15, do 22 de xaneiro).
Xunto co texto das devanditas bases publicouse a relación das entidades financeiras que se adheriron ao convenio.
Posteriormente, con data do 12 de marzo de 2024, adhírese a entidade financeira Cajamar Caja Rural, S.C., polo que cómpre facelo público.
Polo que antecede, en virtude das facultades que teño conferidas,
Único. Engadir a entidade financeira Cajamar Caja Rural, S.C. á relación de entidades financeiras adheridas ao convenio para a habilitación dun marco de apoio ao acceso ao financiamento das pequenas e medianas empresas, subscrito entre o Instituto Galego de Promoción Económica (Igape) e as sociedades de garantía recíproca (financiamento Igape-pemes).
Santiago de Compostela, 13 de marzo de 2024
EXTRACTO da Resolución do 13 de marzo de 2024 pola que se convocan os premios á excelencia académica para estudantes que inician estudos de doutoramento no curso académico 2023/24.
Universidade de Vigo — III. Outras disposicións — 22/03/2024

BDNS (Identif.): 749138.
De conformidade co previsto nos artigos 17.3.b) e 20.8.a) da Lei 38/2003, do 17 de no-vembro, xeral de subvencións, publicase o extracto da convocatoria; o texto íntegro pódese consultar na Base de datos nacional de subvencións (https://www.infosubvenciones.es/bdnstrans/GE/es/convocatoria/749138).
Primeiro. Persoas beneficiarias
Alumnado que está matriculado/a por primeira vez en estudos oficiais de doutoramento no curso académico 2023/24.
Segundo. Obxecto
O obxecto desta convocatoria é atender de maneira especial o novo estudantado da Universidade de Vigo que está a realizar no curso académico 2023/24 estudos oficiais de doutoramento e que destaca particularmente por unha traxectoria académica de excelencia nos estudos previos aos de doutoramento.
Terceiro. Bases reguladoras
Resolución do 13 de marzo de 2024 pola que se convocan os premios á excelencia académica para estudantes que inician estudos de doutoramento no curso académico 2023/24.
Cuarto. Contía
A contía total do crédito destinado a estas axudas é de once mil douscentos cincuenta euros (11.250,00 €).
Quinto. Prazo de presentación de solicitudes
Desde o 15 de marzo ata o 22 de abril de 2024.
Vigo, 13 de marzo de 2024
DECRETO 38/2024, do 18 de marzo, polo que se asume pola Presidencia da Xunta de Galicia o despacho dos asuntos da Consellería de Infraestruturas e Mobilidade durante a vacante do/da seu/súa titular.
Presidencia da Xunta de Galicia — II. Autoridades e persoal — 19/03/2024

Ao atoparse vacante a Consellería de Infraestruturas e Mobilidade, procede adoptar unha solución temporal ata a designación dunha persoa titular, tendo en conta a situación actual do goberno en funcións, tras a celebración de eleccións ata a toma de posesión da nova Xunta de Galicia.
Polo exposto, de acordo co artigo 26.3 da Lei 1/1983, do 22 de febreiro, de normas reguladoras da Xunta e da súa Presidencia, que establece que lle corresponde á Presidencia dirixir e coordinar a acción de goberno e asegurar a súa continuidade,
Artigo un. A Presidencia da Xunta de Galicia encargarase temporalmente do despacho dos asuntos da Consellería de Infraestruturas e Mobilidade ata a designación da persoa titular.
Artigo dous. Para o exercicio das funcións previstas no artigo anterior, a Presidencia da Xunta de Galicia contará co apoio e asistencia técnica da Secretaría Xeral da Presidencia, de acordo co previsto no artigo 3 do Decreto 108/2022, do 16 de xuño, de estrutura orgánica dos órganos superiores e de dirección dependentes da Presidencia da Xunta de Galicia.
Santiago de Compostela, dezaoito de marzo de dos mil vinte e catro
ACORDO do 18 de marzo de 2024, do Pleno do Parlamento de Galicia, relativo á elección dos membros da Mesa.
Parlamento de Galicia — II. Autoridades e persoal — 19/03/2024

O Parlamento de Galicia, na sesión constitutiva que tivo lugar o día 18 marzo de 2024, conforme o disposto nos artigos 4.2 e 36 do Regulamento da Cámara, procedeu á elección da Mesa, que queda integrada polas seguintes persoas:
Presidente: Miguel Ángel Santalices Vieira (Partido Popular).
Vicepresidenta 1ª: María Elena Candia López (Partido Popular).
Vicepresidenta 2ª: María Montserrat Prado Cores (Bloque Nacionalista Galego).
Secretaria: Ethel María Vázquez Mourelle (Partido Popular).
Vicesecretaria: Patricia Iglesias Rey (Partido dos Socialistas de Galicia-PSOE).
Santiago de Compostela, 18 de marzo de 2024
RESOLUCIÓN do 7 de marzo de 2024 de nomeamento dun membro do Comité Territorial de Ética da Investigación de Santiago-Lugo.
Consellería de Sanidade — II. Autoridades e persoal — 19/03/2024

A presidenta do Comité Territorial de Ética da Investigación de Santiago-Lugo comunicou o día 25 de xaneiro de 2024 a proposta de modificación da composición do referido comité.
Antecedentes:
1. Mediante a Resolución do 11 de abril de 2022, que se publicou no Diario Oficial de Galicia (DOG) do 22 de abril, concedeuse a renovación da acreditación do Comité Territorial de Ética da Investigación de Santiago-Lugo e nomeáronse como membros as persoas que se relacionaban no seu anexo.
2. A presidenta do devandito comité comunica a proposta de nomeamento como nova membro de Iria Varela Rey, facultativo especialista do área de farmacia do Complexo Hospitalario Universitario de Santiago de Compostela.
Consideracións legais e técnicas:
1. O Decreto 63/2013, do 11 de abril, polo que se regulan os comités de ética da investigación en Galicia, recolle no capítulo III a regulamentación correspondente aos comités territoriais.
No que atinxe á súa composición, os comités territoriais de ética da investigación terán, segundo dispón o punto 1 do artigo 9, unha composición multidisciplinar e estarán formados por un mínimo de nove e un máximo de quince membros de xeito que se asegure a súa independencia, competencia e experiencia na toma de decisións e no cumprimento das súas funcións.
Na actualidade, coa referida proposta a composición do Comité Territorial de Ética da Investigación de Santiago-Lugo se axusta ao tope numérico indicado no parágrafo anterior.
2. O punto 5 do artigo 9 do decreto establece que os membros destes comités serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada de homes e mulleres. O/a presidente/a, vicepresidente/a, secretario/a e vicesecretario/a serán elixidos/as polo propio comité de entre os seus membros.
3. O punto 6 do artigo 9 dispón que o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou ben por incumprimento notorio das súas funcións, a criterio do comité, e logo audiencia do/a interesado/a.
Logo de ver o que se expuxo, e de acordo coa proposta do 15 de febreiro de 2024 que efectuou a Secretaría Xeral Técnica da Consellería de Sanidade,
O nomeamento de Iria Varela Rey como membro do Comité Territorial de Ética da Investigación de Santiago-Lugo.
Santiago de Compostela, 7 de marzo de 2024
RESOLUCIÓN do 12 de marzo de 2024 pola que se dá publicidade ás axudas concedidas e denegadas en relación coa Resolución do 21 de decembro de 2023 das axudas aos gandeiros afectados polos danos ocasionados pola rata toupa, convocadas pola Orde do 19 de maio de 2023 pola que se establecen as bases reguladoras das axudas aos gandeiros afectados polos danos ocasionados pola rata toupa (Arvicola Scherman) en determinados concellos da provincia de Lugo e se convocan para o ano 2023 (código de procedemento MR465D).
Consellería do Medio Rural — III. Outras disposicións — 22/03/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17.1, alínea b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, a persoa beneficiaria e cantidade concedida.
Polo exposto,
Dar publicidade no
Diario Oficial de Galicia
ás axudas concedidas e denegadas en relación coa Resolución do 21 de decembro de 2023 ao abeiro da Orde do 19 de maio de 2023 pola que se establecen as bases reguladoras das axudas aos gandeiros afectados polos danos ocasionados pola rata toupa (
Arvicola Scherman
) en determinados concellos da provincia de Lugo e se convocan para o ano 2023 (código de procedemento MR465D), que figuran como anexo desta resolución.
Santiago de Compostela, 12 de marzo de 2024
Convocatoria: Orde do 19 de maio de 2023 pola que se establecen as bases reguladoras das axudas aos gandeiros afectados polos danos ocasionados pola rata toupa (
Arvicola Scherman
) en determinados concellos da provincia de Lugo e se convocan para o ano 2023 (DOG núm. 100, do 29.5.2023).
Código de procedemento: MR465D.
Aplicación orzamentaria: 14.04.712B.772.0.
Código de proxecto: 2010.01153.
Importe: 600.000 €.
Finalidade: axudas aos titulares de explotacións gandeiras de determinados concellos da provincia de Lugo afectados polos danos ocasionados polo incremento poboacional da rata toupa (
Arvicola Scherman
) nos pasteiros das súas explotacións (procedemento MR465D), en réxime de concorrencia non competitiva, establecido no artigo 19.2 da Lei 9/2007, do 13 de xuño, de subvencións de Galicia.
DECRETO 37/2024, do 18 de marzo, polo que se dispón que cese Ethel María Vázquez Mourelle como conselleira de Infraestruturas e Mobilidade.
Presidencia da Xunta de Galicia — II. Autoridades e persoal — 19/03/2024

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia,
Que cese, por petición propia e con efectos do día 18 de marzo, na súa condición de conselleira de Infraestruturas e Mobilidade, Ethel María Vázquez Mourelle, agradecéndolle os servizos prestados.
Santiago de Compostela, dezaoito de marzo de dous mil vinte e catro
RESOLUCIÓN do 23 de febreiro de 2024 pola que se dá publicidade dos convenios de colaboración subscritos no terceiro cuadrimestre do ano 2023.
Academia Galega de Seguridade Pública — III. Outras disposicións — 04/03/2024

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade da relación dos convenios subscritos pola Academia Galega de Seguridade Pública nos meses de setembro, outubro, novembro e decembro do ano 2023, que se incorpora como anexo a esta resolución.
A Estrada, 23 de febreiro de 2024
CORRECCIÓN DE ERROS. Resolución do 25 de outubro de 2023, da Dirección Xeral de Relacións Laborais, pola que se dá publicidade ás bases reguladoras e á convocatoria para a selección de pequenas e medianas empresas e persoas traballadoras autónomas ás cales se prestarán servizos do programa Responsabilízate (4ª edición) (código de procedemento TR320B).
Consellería de Promoción do Emprego e Igualdade — III. Outras disposicións — 04/03/2024

Advertido un erro na citada resolución, publicada no Diario Oficial de Galicia número 210, do luns 6 de novembro de 2023, cómpre realizar as seguintes correccións:
Na páxina 60920, onde di: «1. Poderán ser beneficiarias do programa Responsabilízate as pequenas e medianas empresas (pemes), así como as persoas traballadoras autónomas, que teñan radicado o seu domicilio social ou que conten con algún centro de traballo en Galicia e que non fosen beneficiarias nas anteriores edicións», debe dicir: «1. Poderán ser beneficiarias do programa Responsabilízate as pequenas e medianas empresas (pemes), así como as persoas traballadoras autónomas, que teñan radicado o seu domicilio social e que conten con algún centro de traballo en Galicia e que non fosen beneficiarias nas anteriores edicións».
EXTRACTO da Orde do 21 de febreiro de 2024 pola que se convocan axudas para financiar actividades das confederacións e federacións de nais e pais do alumnado e das asociacións de nais e pais do alumnado de centros de educación especial para o ano 2024 (código de procedemento ED507A).
Consellería de Cultura, Educación, Formación Profesional e Universidades — III. Outras disposicións — 04/03/2024

BDNS (Identif.): 745879.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarias
As confederacións e federacións de nais e pais do alumnado e as asociacións de nais e pais do alumnado de centros de educación especial da Comunidade Autónoma de Galicia.
Segundo.
Obxecto
As axudas teñen como obxecto apoiar e incrementar a realización de actividades por parte das entidades antes sinaladas, mediante a subvención dos gastos ocasionados por elas, así como dos derivados da xestión administrativa, da adquisición de material non inventariable e do mantemento ordinario das instalacións desde o 1 de xaneiro ata o 31 de outubro de 2024.
Terceiro.
Bases reguladoras
Orde do 21 de febreiro de 2024 pola que se convocan axudas para financiar actividades das confederacións e federacións de nais e pais do alumnado e das asociacións de nais e pais do alumnado de centros de educación especial para o ano 2024 (código de procedemento ED507A).
Cuarto.
Importe
Axudas cunha dotación total de 66.298,00 euros, cantidade que procede de fondos propios da Comunidade Autónoma de Galicia.
Quinto.
Prazo de presentación de solicitudes
Será dun mes, contado a partir do día seguinte ao da publicación desta orde no
Diario Oficial de Galicia
.
Santiago de Compostela, 21 de febreiro de 2024
ORDE do 23 de febreiro de 2024 pola que se dispón o cesamento dunha vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 18/03/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O cesamento, por petición propia, de Marta María Fernández-Tapias Núñez como vogal representante da Comunidade Autónoma de Galicia no Consello de Administración da Autoridade Portuaria de Vigo, agradecéndolle os servizos prestados.
Santiago de Compostela, 23 de febreiro de 2024
ORDE do 7 de marzo de 2024 pola que se dispón o nomeamento dunha vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 18/03/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O nomeamento de Ana Ortiz Álvarez como vogal representante da Comunidade Autónoma de Galicia no Consello de Administración da Autoridade Portuaria de Vigo.
Santiago de Compostela, 7 de marzo de 2024
EXTRACTO da Resolución do 20 de marzo de 2024 pola que se convocan axudas propias para a mobilidade de persoal investigador desta universidade para o ano 2024.
Universidade de Vigo — III. Outras disposicións — 21/03/2024

BDNS (Identif.): 749011.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode atopar na Base de datos nacional de subvencións https://www.infosubvenciones.es/bdnstrans/GE/es/convocatoria/749011
BDNS (Identif.): 749011.
Primeiro.
Persoas beneficiarias
Grupo 1:
– Alumnado de doutoramento. Quen sexa beneficiaria ou beneficiario dunha axuda de apoio á etapa predoutoral non poderá solicitar axuda para a mesma estadía para a cal ten concedido financiamento autonómico ou estatal.
Grupo 2:
– Persoal investigador contratado no marco de calquera programa competitivo de persoal investigador predoutoral en formación que se atope no período de orientación posdoutoral (POP).
Segundo.
Modalidades
Modalidade A: bolsas para viaxes.
Modalidade B: bolsas para estadías en centros de investigación.
Terceiro.
Obxecto
O obxecto desta convocatoria é financiar parcialmente os desprazamentos para presentar resultados de investigación e as estadías en centros de investigación ou empresas, no caso de programas coa mención de «Doutoramento industrial», de fóra de Galicia do persoal investigador que cumpra os requisitos sinalados, co obxectivo de contribuír ao intercambio de coñecemento e á mellora e internacionalización da súa actividade investigadora.
Cuarto.
Bases reguladoras
Resolución do 20 de marzo de 2024 pola que se convocan axudas propias para a mobilidade do persoal investigador desta universidade para o ano 2024.
Quinto.
Contía
A contía total do crédito destinado a estas axudas será de oitenta mil euros (80.000 €) con cargo á aplicación orzamentaria 2024 00VI 131H 481.01.
Sexto.
Prazo de presentación de solicitudes
Desde o día 21 de marzo ata o 24 de abril de 2024.
Vigo, 20 de marzo de 2024
CORRECCIÓN DE ERROS. Orde do 13 de febreiro de 2024 pola que se establecen as bases reguladoras das axudas ás empresas de inserción (EI) e ás súas entidades promotoras, e se procede á súa convocatoria para o ano 2024 (códigos de procedemento TR356A e TR356C).
Consellería de Promoción do Emprego e Igualdade — III. Outras disposicións — 21/03/2024

Advertidos erros na citada orde, publicada no
Diario Oficial de Galicia
núm. 33, do 15 de febreiro de 2024, cómpre realizar a seguinte corrección:
No artigo 39.2, na páxina 13543, onde di: «Computaranse como novos postos aqueles cuxa contratación se inicie no período subvencionable sinalado na convocatoria e que supoñan un incremento neto no cadro de persoal de persoas en inserción respecto da última solicitude presentada establecido no artigo 10.1.c) desta orde.» debe dicir: «Computaranse como novos postos aqueles cuxa contratación se inicie no período subvencionable sinalado na convocatoria e que supoñan un incremento neto no cadro de persoal de persoas en inserción respecto ao período de xustificación do último expediente de axudas subvencionado dentro do programa de axudas á creación de emprego».
EXTRACTO da Resolución do 12 de marzo de 2024 pola que se publican as bases das bolsas de comedor complementarias ás bolsas de carácter xeral do Ministerio de Educación e Formación Profesional para o curso académico 2023/24.
Universidade de Vigo — III. Outras disposicións — 19/03/2024

BDNS (Identif.) 748550.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://secretaria.uvigo.gal/uv/web/convocatoria/public/show/1304
Primeiro.
Persoas beneficiarias
Alumnado que esta matriculado en grao ou máster en centros propios, ou en centros adscritos de titularidade pública que imparten titulacións non impartidas en centros propios (Enfermaría Ourense, Enfermaría Pontevedra e Enfermaría O Meixoeiro) no curso 2023/24.
Segundo.
Obxecto
Estas bolsas teñen por obxecto garantir a igualdade de oportunidades do estudantado cunha situación económica que poida dificultar o seu acceso e a permanencia na universidade.
Terceiro.
Bases reguladoras
.
Resolución do 12 de marzo de 2024 pola que se publican as bases das bolsas de comedor complementarias ás bolsas de carácter xeral do Ministerio de Educación e Formación Profesional para o curso académico 2023/24.
Cuarto.
Contía
A contía total do crédito destinado a estas axudas será de douscentos oitenta mil euros (280.000 €).
Quinto.
Prazo de presentación de solicitudes
Desde o 13 de marzo ata o 12 de abril de 2024.
Vigo, 12 de marzo de 2024